
Farvel  til  »Stjernen«s  Læsere. 


Det  er  med  underlige  Følelser  i  vore  Hjerter,  at  vi  skri- 
ver disse  faa  Linier  og  siger  »Farvel«  til  vore  Brødre,  Sø- 
stre og  Venner  her  i  Danmark,  som  vi  alle  har  lært  at 
elske. 

Naar  vi  ser  tilbage  paa  den  Tid,  vi  har  tilbragt  her  mel- 
lem jer,  forbavses  vi  over,  at  Tiden  er  gaaet  saa  utrolig 
hurtigt  —  og  vi  er  gaaet  med  den.  Men  vi  forlader  dette 
smukke  Land  med  Hjerterne  fyldt  af  Glæde  og  Taknem- 
melighed til  vor  himmelske  Fader  for  det,  som  er  blevet 
udført.  Vi  tør  sige,  I  er  i  Besiddelse  af  større  og  stærkere 
Tro  i  Dag  end  ved  vor  Ankomst.  Dette  alene  -  -  skulde 
der  ikke  være  opnaaet  andet  --  er  os  en  Kilde  til  usigelig 
Glæde  og  overbeviser  os  om,  at  I  følger  den  Vej,  der  fører 
til  et  bedre  Liv  og  til  sidst  til  —  Fuldkommenhed. 

Til  Grensforstanderne,  der  har  virket,  medens  vi  har  væ- 
ret her,  Jens  P.  Hansen,  M.  P.  Thomsen,  Frede  Thomsen, 
Emil  Thomsen,  Marius  Paulsen,  Niels  Andersen,  Christian 
Christiansen,  Jes  P.  Jessen,  L.  Hansen  og  Orson  B.  West 
siger  vi:  »Tak  for  den  udmærkede  Støtte,  I  har  givet  os  og 
for  det  gode  Arbejde,  I  saa  trofast  har  udført  for  at  rulle 
Herrens  Værk  fremad.« 

Til  I  gode  Søskende  siger  vi  ogsaa  oprigtig  Tak,  fordi  I 
ikke  er  blevet  trætte  af  at  gøre  godt.  Maa  vi  bede  jer  om 
at  gøre  jer  endnu  større  Anstrengelser  for  at  tjene  Herren? 
Vi  bærer  vort  Vidnesbyrd  om,  at  det  betaler  sig.  Der  findes 
ikke  noget  Middel,  hvorved  vi  lettere  kan  opnaa  Lykke, 
Tilfredshed  og  Glæde  end  ved  at  leve  i  Overensstemmelse 
med  Jesu  Kristi  Evangelium. 

Til  I  gode  og  trofaste  Missionærer:  »Tak  for  jeres  loyale 
Støtte.  Vi  har  lært  at  elske  hver  en  af  jer  som  vor  egen 
Søn,  og  paa  Grund  af  jeres  Trofasthed  har  det  været  en 
Glæde  at  arbejde  sammen  med  jer.« 

Til  vore  mange  Venner:  »Tak  for  al  den  Venlighed,  I 
har  vist  vore  Missionærer  og  for  den  Tid,  I  har  tilbragt  i 
vore  Møder  for  at  høre  vort  Budskab.  Vi  vilde  ønske,  vi 
havde  Ord,  der  kunde  udtrykke  vor  Kærlighed  til  jer  og 

Paaskønnelse  af  jer.  Der  er  flere  Mennesker  i  Verden  i 
Dag,  som  hungrer  efter  Venlighed,  Sympati  og  Kærlighed, 
end  der  er  Mennesker,  der  hungrer  efter  Brød. 

Vi  siger  nu  »Farvel«  til  jer  alle  og  som  Tak  for  al  jeres 
Venlighed  ønsker  vi  at  efterlade  os  vor  Kærlighed  og  vore 
Velsignelser. 

Som  et  sidste  Ord  til  vore  kære  Søskende:  »Lev  trofast  i 
Overensstemmelse  med  jeres  Religion  og  søg  først  Guds 
Rige.«  Maa  Gud  velsigne  jer  alle  er  vor  ydmyge  Bøn. 

Eders  Søskende  og  Venner 
Alma  L.  Petersen  og  Familie. 


Et  andet  Farvel. 


Før  vi  forlader  Danmark,  ønsker  vi  at  takke  Søskende 
og  Venner  for  Deres  Godhed  imod  os.  Vi  er  taknemme- 
lige for  det  Privilegium,  vi  har  haft  at  komme  til  dette 
Land,  for  vi  er  kommet  til  at  holde  af  det  danske  Folk. 

Vi  ved,  at  vi  har  været  beskæftiget  med  det  vidunder- 
ligste Arbejde,  der  er  -  Herrens  Arbejde  -  og  ved  Sam- 
arbejde med  jer  har  vi  lært  at  elske  jer. 

Maa  Gud  velsigne  Søskende  og  Venner  her  i  Danmark, 
at  de  maa  faa  Glæde  og  Lykke  i  Evangeliet,  og  at  Kirken 
maa  vokse  og  trives  i  Fremtiden  er  vort  Ønske. 

Lillian  og  Le  Moyne  Petersen. 


Den  nye  Missionspræsident. 


Præsident  Mark  B.  Garff  og  Hustru  vil  antagelig  komme 
til  Danmark  omkring  den  10.  Oktober.  De  forlader  New- 
York  den  30.  September  ombord  paa  »Gripsholm«. 

Vi  skal  senere  komme  tilbage  til  deres  Ankomst,  men 
haaber,  at  de  maa  faa  en  lykkelig  Overrejse: 

Det  fuldkomne  Liv 

af   Nephi  Jensen. 


Jesus  Kristus  er  Verdens  eneste  Eksempel  paa  det  fuld- 
komne Liv.  Han  kom  ind  i  en  Verden,  hvor  Fejltagelse  og 
Hykleri  næsten  holdtes  i  Ære;  men  hans  Hjerte  bevægedes 
aldrig  af  forloren  Smiger  bort  fra  den  himmelsendte  Sand- 
hed, han  kom  for  at  lære.  Han  saa  Hulheden  i  den  muntre 
sociale  Svikmølle,  men  lod  sig  ikke  bedrage  af  dens  Tom- 
hed. Han  saa  ufattelig  Rigdom  omgivet  af  krybende  Tje- 
nere og  valgte  selv  at  blive  alles  Tjener.  Omkring  ham  var 
overfladiske  Sjæle,  der  søgte  efter  Magelighed,  og  han  fandt 
sin  Sjæls  Storhed  under  Byrden  af  Verdens  Sorger  og  Be- 
kymringer, som  han  bar. 

Han  omgikkes  syndige  Mennesker,  men  tog  aldrig  Del  i 
deres  Laster.  Han  saa  den  materielle  Rigdoms  Pragt,  men 
gjorde  aldrig  Fordring  paa  blot  et  ensomt  Sted,  hvor  han 
kunde  lægge  sit  Hoved.  Han  saa  jordisk  Herlighed,  men 
blev  aldrig  fanget  af  dens  Glitter  og  Stads.  Han  stod  rank 
overfor  den  verdslige  Magt,  og  var  aldrig  krybende  overfor 
Undertrykkelse.  Han  besøgte  de  fattige,  de  foragtede  og  de 
udstødte  og  gav  dem  i  rigt  Maal  af  sin  ubegrænsede  Sym- 
pati. Med  en  Kærlighed,  der  havde  sit  Udspring  i  hans  eget 
rene  Hjerte,  hævede  han  de  udstødte  og  elendige  til  Hæder 
og  Renhedens  Skønhed.  Han  aflagde  Besøg  hos  de  syge, 
gengav  dem  deres  Helbred,  Styrke  til  de  svage,  Synet  til  de 
blinde  og  Hørelsen  til  de  døve.  Han  var  kendt  med  Sorg  og 
blandede  sine  egne  Taarer  med  Menneskenes  Taarcr.  Han 
blev  forhaanet,  men  svarede  aldrig  med  Haansord.  Der  blev 
spyttet  paa  ham,  men  han  tabte  ikke  Fatningen.  Han  var 
hadet  og  elskede  dem,  som  hadede  ham.  Han  led  en  fryg- 
telig Død  og  velsignede  dem,  som  korsfæstede  ham.  Hans 
fuldkomne,  sejrrige  Liv  fik  Skeptikeren  Rousseau  til  al 
sige:  »Sokrates  døde  som  en  Filosof,  Jesus  Kristus  som  en 
Gud.« 


En  sand  Sidste  Dages  Hellig. 


1.  En  sand  Sidste  Dages  Hellig  arbejder  for  en  god  Sag. 
Den  dovne  er  ikke  tro  mod  sine  Idealer.  Arbejde  --  daglig, 
regelmæssig  Arbejde  er  den  bedste  Medicin  mod  Livets 
Sygdomme,  ja,  bedre  end  Alverdens  Mediciner. 

2.  En  sand  Sidste  Dages  Hellig  holder  sig  ren.  Han  und- 
gaar  alle  de  Ting,  som  han  ved  er  forbudt. 

3.  En  sand  Sidste  Dages  Hellig  siger  Sandheden.  Løgn 
undergraver  Karakteren. 

4.  En  sand  Sidste  Dages  Hellig  er  oprigtig.  Han  hader 
Bluff  og  Forstillelse,  for  han  ved,  at  det  er  Hindringer  for 
Fremgang. 

5.  En  sand  Sidste  Dages  Hellig  forsvarer  Betten,  fordi 
han  ved,  at  kun  Betfærdighed  vil  bringe  Verden  Lykke  og 
Sikkerhed. 

6.  En  sand  Sidste  Dages  Hellig  bærer  sin  Del  af  Ansva- 
ret, hvorend  han  er,  i  det  Firma,  hvori  han  er  ansat,  i  Fa- 
milien han  tilhører  eller  blandt  de  andre  Mennesker,  han 
kommer  i  Berøring  med. 

7.  En  sand  Sidste  Dages  Hellig  gør  sit  Arbejde  godt. 
Han  respekterer  andre  i  deres  Arbejde.  Han  forstaar,  at 
mange  Mennesker  maa  arbejde  sammen  i  deres  respektive 
Pladser  for  at  udføre  de  store  Ting  i  Verden. 

8.  En  sand  Sidste  Dages  Hellig  udvikler  Selvkontrol. 
I  Livets  kritiske  Øjeblikke  bevarer  han  stadig  Selvbeher- 
skelsen og  gør  altid  sit  bedste.  Han  er  langsom  til  Vrede, 
men  hurtig  til  at  handle,  naar  det  gælder  Betfærdigheden. 

9.  En  sand  Sidste  Dages  Hellig  er  frejdig  og  glad  og 
har  altid  et  venligt  Ord  tilovers  tor  dem,  han  møder  paa 
sin  Vej. 

10.  En  sand  Sidste  Dages  Hellig  er  modig.  Han  erkender, 
at  der  er  givet  Mennesket  Magt  til  at  overvinde  Vanskelig- 
heder og  sikre  sig  Herredømmet  over  hele  Jorden.  Med  et 
saadant  Mod  skal  han  vinde.  Mennesket  med  en  høj  Moral 
vil  altid  blive  Sejrherre. 

11.  En  sand  Sidste  Dages  Hellig  forstaar,  at  han  ikke 
kender  alle  Ting,  og  at  de,  der  indtager  høje  Stillinger  ofte 
har  et  Overblik,  han  ikke  selv  besidder.  Derfor  er  han 
ikke  bange  for  søge  Baad  hos  dem,  der  er  over  ham  eller, 
hvem  han  kan  stole  paa;  han  er  ej  heller  uvillig  til  at 
handle  i  Overensstemmelse  med  det  Baad,  han  modtager. 
Han  søger  og  benytter  al  Sandhed. 

12.  En  sand  Sidste  Dages  Hellig  forsøger  at  gaa  gennem 
Livet  paa  en  saadan  Maade,  at  han  kan  holde  sit  Hoved 
højt  og  se  sine  Medmennesker  ind  i  Ansigtet  uden  Frygt 
og  Skam. 

13.  En  sand  Sidste  Dages  Hellig  lever  saadan,  at  han 
har  Fred  med  Gud. 


Guds   Herlighed  er  Intelligens   eller  med  andre  Ord. 
Lys  og  Sandhed.     Pagtens  Bog  93:  36. 

Bønnens  Magt 

af  Gerda   Beyer. 


Gud  taler  til  os  gennem  sin  vidunderlige  Natur,  gennem 
sine  Aabenbaringer  og  ved  sin  Aands  Indflydelse.  Men  dette 
er  ikke  nok.  Vi  maa  ogsaa  staa  i  vedvarende  Forbindelse 
med  Gud,  for  at  vi  kan  have  virkeligt  Samfund  med  vor 
himmelske  Fader.  Vi  kan  tænke  paa  ham  formedelst  hans 
Gerninger,  hans  Naade  og  hans  Velsignelser,  dette  er  dog 
heller  ikke  nok  for  os.  Vi  maa  have  Del  i  Gud,  og  det  faar 
vi,  naar  vi  samtaler  med  ham  i  Ordets  fulde  Betydning,  at 
samtale  med  ham  om  vort  Liv.  Ikke  fordi  det  er  nødvendigt 
at  fortælle  Gud,  hvordan  vi  har  det.  Gud  ved  det  jo  alt- 
sammen,  men  for  at  bringe  os  niermere  i  Kontakt  med  vor 
himmelske  Fader. 

Bøn  er  at  oplade  Hjertet  for  Gud  som  for  en  Fader. 

Mange  Mennesker  har  vidst  dette  og  har  benyttet  sig  af 
det.  Vi  læser  saa  tit  i  det  gamle  Testamente  om,  hvorledes 
man  har  henvendt  sig  til  Gud  i  Bøn,  og  hvordan  Gud  har 
besvaret  Bønnerne.  Hvordan  Israelitterne  henvendte  sig  til 
Gud  i  Bøn  og  bad  ham  udfri  dem  fra  deres  Fjender.  Hvor- 
ledes de  forskellige  Profeter  har  faaet  deres  Bønner  besva- 
rede. Vi  husker  ogsaa  Historien  om  Kvinden,  der  bad  saa 
inderlig  og  ydmygt  i  Herrens  Tempel  om  at  faa  et  Barn, 
som  hun  vilde  vie  til  Herren.  Vi  hører  ogsaa,  hvordan  hun 
bliver  bønhørt,  og  at  hendes  Søn  bliver  en  af  Guds  Pro- 
feter. 

Kristus,  Guds  enbaarne  Søn  viser  os  det  bedste  Eksempel 
paa  Bøn.  Da  han  led  sine  store  Sjælekvaler  i  Gethsemane, 
kunde  han  sige:  »Ske  din  Vilje,  ikke  min.«  —  Kristus 
lærte,  at  Bønnen  er  uundværlig.  Han  lærte  sine  Disciple, 
hvordan  de  skulde  bede.  Han  bød  dem  henvende  sig  til  Gud 
hver  Dag  og  kaste  al  deres  Sorg  paa  ham,  og  den  Forsik- 
ring han  gav  dem  om  Bønhørelse  gælder  ikke  alene  for 
dem,  men  ogsaa  for  os.  Han,  Guds  Søn,  der  var  prøvet  i  alt, 
og  var  fundet  uden  Synd,  han  bad  ofte  til  sin  himmelske 
Fader.  Kristus,  der  var  et  Menneske  som  os,  han  følte  og- 
saa Fristelser,  og  han  vidste,  hvor  han  kunde  faa  Kraft  og 
Styrke  fra  til  at  staa  imod.  Naar  Kristus  var  mest  ned- 
trykt, følte  han  Trøst  og  Opbyggelse,  naar  han  bad,  sam- 
talede med  sin  himmelske  Fader.  --  Naar  Frelseren  træng- 
te til  at  bede,  han  det  mest  fuldkomne  Menneske,  hvad 
saa  med  os  andre,  som  er  saa  smaa  og  svage? 

Vi  siger:  Bønnen  er  Nøglen  til  Faderhjertet.  Disse  Ord 
er  saa  sande,  som   de   kan  være.  Ved   Bøn  nærmer  vi  os 

Gud,  og  vi  faar  da  at  mærke  Guds  Kærlighed  og  Godhed 
mod  os.  —  Der  er  visse  Ting,  der  maa  opfyldes,  før  vi  kan 
forvente,  at  Gud  vil  høre  vore  Bønner.  —  En  af  de  første 
Betingelser  er:  at  vi  maa  føle  Trang  til  hans  Hjælp.  I  Es. 
44:3  staar:  »Jeg  vil  udgyde  Vand  paa  det  tørstige  og 
Strømme  paa  det  tørre.«  De,  som  længes  efter  Betfærdig- 
hed, efter  Guds  Aand,  vil  alle  blive  tilfredsstillede.  Dersom 
vi  har  onde  Tanker  i  vort  Hjerte  og  oppebærer  en  bevidst 
Synd,  da  vil  Gud  ikke  høre  os.  Han  hører  kun  det  bodfær- 
dige, ydmyge  Menneskes  Bøn.  En  tredie  Betingelse  for  at 
l'aa  Guds  Bønhørelse  er  Tro.  »Thi  det  bør  den,  som 
kommer  frem  for  Gud,  at  tro,  at  han  er  til,  og  at  han  bli- 
ver deres  Belønner,  der  søger  ham.  Jesus  sagde  til  sine 
Disciple:  »Alt,  hvad  I  begærer  i  Bønnen,  tro  at  I  skal  faa 
det,  saa  skal  det  vederfares  eder.« 

Mange  Mennesker  tror  saa  ofte,  at  Bønnen  er  ikke  noget 
for  dem.  Det  er  dem,  der  mener,  de  er  saa  store,  at  de  slet 
ikke  behøver  Guds  Hjælp.  Men  jeg  siger  eder,  det  Menne- 
ske vil  aldrig  blive  skabt,  der  ikke  trænger  til  Bøn.  De 
fleste  af  os  har  den  Opfattelse,  at  Bøn  behøver  vi  kun, 
naar  vi  trænger  til  Hjælp,  naar  vi  er  sjæleligt  nedtrykt. 
Da  synes  vi,  at  den  eneste  vi  kan  henvende  os  til  er  vor 
himmelske  Fader.  Vi  finder  først  Fred  i  Sindet,  naar  vi 
har  udøst  vort  Hjerte  for  ham.  Ikke  alene  naar  vi  er  sorg- 
betyngede  skulde  vi  henvende  os  til  ham,  men  altid  naar 
Lejlighed  gives.  Tit  har  jeg  bedt  om  en  bestemt  Ting,  men 
jeg  har  ikke  faaet  den,  og  saa  kan  den  Tanke  fare  op  i 
mig:  Gud  hører  ikke  min  Bøn.  Gud  hører  os  altid,  han  vil 
altid  besvare  vore  Bønnner,  men  undertiden  er  vi  saa  ufor- 
standige og  kortsynede,  at  vi  sommetider  beder  om  noget, 
der  ikke  vil  blive  til  Velsignelse  for  os,  og  Gud  vor  him- 
melske Fader  svarer  i  sin  Kærlighed  paa  vore  Bønner  der- 
ved, at  han  giver  os  det,  som  bliver  til  vort  Gavn.  Naar  det 
alligevel  synes  som  vore  Bønner  ikke  besvares,  saa  maa  vi 
holde  fast  ved  Forjættelsen,  thi  Tiden  for  Bønhørelsen  vil 
sikkert  komme,  og  vi  vil  modtage  den  Velsignelse,  vi  træn- 
ger mest  til.  Vi  gør  til  Tider  Fordrng  paa,  at  Bønnen  skal 
besvares  paa  den  Maade,  vi  selv  ønsker  det,  dette  er  for- 
kert af  os.  Gud  er  for  klog  og  for  god  til  at  holde  noget  til- 
bage for  den,  som  vandrer  oprigtigt  paa  hans  Stier.  »Vær 
derfor  ikke  bange  for  at  forlade  dig  paa  ham,  selvom  del 
ser  ud  til,  at  du  ikke  bliver  bønhørt.  Husk  paa  Ordene: 
»Bed  saa  skal  eder  gives.« 

I  vil  sikkert  sige,  ja  det  ved  vi  jo  allesammen,  men  hvor- 
dan skal  vi  bede?  Kristus  anbefaler  særlig  Lønkammer- 
bønnen. Der,  hvor  man  er  alene,  kan  man  bedre  føle  Guds 
Nærværelse,   og   man    kan    med    større   Frimodighed    frem- 

Lægge  sine  Besværligheder  for  Gud.  Tænk  altid  paa:  at  vi 
kan  fortælle  Gud  alt,  om  vore  Glæder,  vore  Sorger,  vore 
Bekymringer  og  vor  Frygt.  Vi  behøver  ikke  at  være  bange 
for  at  besvære  og  trætte  Gud.  Han  som  ser  hver  Spurv  falde 
til  Jorden,  han  er  ikke  ligegyldig  for  sine  Børns  Mangler 
og  Trang. 

.Jeg  glemmer  aldrig  en  lille  Historie,  jeg  heste  som  Barn. 
Jeg  gik  i  2.  Klasse  og  havde  saaledes  lige  lært  at  læse,  men 
da  jeg  la'ste  denne  lille  Historie,  da  var  det  som  blev  den 
prentet  i  min  Hukommelse  for  altid.  Den  handler  om  to 
smaa  Skolepiger.  Den  ene  var  den  dygtigste  Pige  i  Klassen, 
den  anden  var  blandt  de  daarligstc.  Den  dygtige  Ragnhild 
kunde  altid  sine  Lektier,  medens  Gerd  aldrig  kunde  noget. 
En  Dag  gik  Gerd  hen  til  Ragnhild  og  spurgte  hende:  »Hvor- 
dan kan  det  være,  at  du  altid  kan  dine  Lektier?«  Aah, 
sagde  Ragnhild,  det  er  Gud,  der  hjælper  mig.  Jeg  beder  til 
ham  hver  Dag,  at  han  vil  hjælpe  rnig,  og  han  hører  altid 
mine  Bønner.  Gerd  tænkte  en  Del  herover,  og  efter  Skole- 
tid gik  hun  hjem,  bad  til  Gud,  at  han  vilde  hjælpe  hende, 
og  gik  saa  ud  at  lege.  Den  næste  Dag  blev  Gerd  hørt,  men 
kunde  slet  ingenting.  Gerd  følte  Vreden  blusse  op  i  sig,  og 
i  Frikvarteret  gik  hun  hen  til  Ragnhild  og  sagde:  »Det  pas- 
ser jo  kke,  hvad  du  fortalte  mig  igaar.  Gud  hjalp  mig  ikke.« 
Ragnhild  kikkede  lidt  paa  hende,  men  sagde  saa:  »Du  bad 
til  Gud,  og  han  hjalp  dig  ikke?  Huskede  du  da  selv  at  læse 
dine  Lektier.«  Det  havde  Gerd  glemt.  Hun  havde  bare 
tamkt  paa  at  komme  ud  at  lege.  Ragnhild  forklarede  nu 
Gerd,  hvordan  hun  skulde  bære  sig  ad.  Jeg  behøver  ikke  at 
fortælle,  at  fra  den  Dag,  var  der  to  dygtige  Piger  i  Klassen, 
nemlig  Gerd  og  Ragnhild. 

Denne  lille  Historie  om  disse  Smaapigei  peger  hen  til 
hver  enkelt  af  os.  Hvor  tit  har  vi  ikke  bedt  til  Gud  og 
tænkt,  det  ordner  Gud  for  mig.  Skuffelsen  var  stor,  da  vi 
ikke  fik  det,  vi  bad  om.  Gud  mærkede,  at  vi  ikke  selv  ar- 
bejdede for  at  opnaa  det,  vi  bad  om. 

Derfor  Søskende,  bed  inderligt  og  ydmygt  til  vor  Fader, 
men  glem  ikke  at  arbejde  lige  saa  ivrigt  for  at  opnaa  det. 
Hav  Tro  paa,  at  I  faar  det,  og  I  vil  faa  det. 

Naar  det  ser  helt  sort  ud  for  os,  naar  vi  ikke  har  mere 
Kraft  til  at  staa  imod  Fristelserne,  da  bøjer  vi  vort  Hoved 
og  beder  i  Kristi  Navn  og  faar. 

Moses  bad,  og  Israels  Fjender  blev  slaaet.  -  -  Elias  bad, 
og  det  regnede  ikke  i  tre  Aar,  han  bad  atter,  og  Regnen 
kom  igen.  —  Daniel  bad,  og  han  gik  imellem  Løver  som 
de  var  Lam.  -  -  Peters  Venner  bad,  og  hans  Lænker  faldt 
af  ham.  —  Da  Peter  og  Johannes  kom  fra  det  høje  Raad 
og  mødte  deres  Venner,  staar  der:   »Og  da  de  havde  bedt, 

skjalv  Rummet,  hvor  de  var  sammen,  og  alle  blev  fyldt 
med  den  Helligaand  og  talte  Guds  Ord  med  stor  Frimodig- 
hed.« —  Joseph  Smith  bad,  og  Guds  Riges  Evangelium  kom 
atter  til  Jorden.  Vi  har  selv  bedt  og  har  faaet  Svar.  —  Bøn- 
nens Magt  er  forunderlig  stor.  —  Maa  vi  alle  stræbe  efter 
at  blive  bedre  Sidste  Dages  Hellige  ved  at  henvende  os 
mere  til  Gud  i  inderlig  Bøn,  derom  jeg  beder  i  Jesu  Kristi 
Navn. 


{Redaktionelt. 


Et   Farvel. 


At  komme  og  gaa  er  Livets  Gang.  Atter  staar  vi  i  Den 
danske  Mission  overfor  at  skulle  sige  Farvel.  Præsident  og 
Søster  Alma  L.  Petersen  og  deres  to  Børn  vil  i  nær  Frem- 
tid rejse  til  deres  Hjem  i  Utah. 

Det  er  med  Beklagelse  vi  ser  dem  forlade  os  efter  godt 
og  vel  3  Aars  glimrende  Arbejde  for  Herrens  Sag. 

Præsident  Petersen  har  i  de  forløbne  Aar  gjort  saa  stor 
en  Indsats  for  Missionens  aandelige  Vækst,  at  Perioden 
1934 — 1937  vil  blive  betragtet  som  en  lys  og  lykkelig  Tid. 
Utrættelig  har  han  søgt  at  indgyde  Missionærer,  Søskende 
og  vore  Venner  Tro  og  Tillid  til  Herren,  aldrig  har  han 
undladt  at  bære  sit  Vidnesbyrd  om  det  gengivne  Evange- 
lium. 

Fremfor  alt  er  Præsident  Petersen  en  Troens  Mand;  hans 
Tro  paa  Mormonismen  er  urokkelig,  hans  Liv  er  fyldt  af 
den  Tro,  som  kan  indpode  andre  Mennesker  Begejstring 
for  hans  Hjertesag;  for  saadan  er  det,  Evangeliet  er  virke- 
lig hans  Hjertesag,  han  aander  og  lever  for  Evangeliet. 

Resultaterne  er  heller  ikke  udeblevet;  i  de  forløbne  9 
Maaneder  af  indeværende  Aar  er  der  blevet  tillagt  Kirken 
mere  end  et  Hundrede  Medlemmer,  inden  Aarets  Udgang 
vil  Tallet  sikkert  blive  ca.  150,  et  Tal,  som  vistnok  ikke  er 
naaet  siden   1913. 

Søster  Eliza  Petersen  har  trofast  staaet  ved  sin  Mands 
Side  og  paataget  sig  sin  Del  af  Missionsarbejdet.  Hun  har 
sammen  med  Præsident  Petersen  besøgt  de  forskellige  Di- 
strikter, hvor  hun  er  blevet  meget  afholdt.  Søster  Petersen 
har  ligeledes  aflagt  utallige  Besøg  i  Søskendes  Hjem  for  at 
opmuntre  og  hjælpe.  -  -  Søster  Petersens  Hengivenhed  for 
Evangeliet  er  velkendt;   hun  har  en   absolut   Vished  i   sit 

Hjerte  om  Profeten  Josephs  guddommelige  Kaldelse.  Hun 
har  baaret  sit  Vidnesbyrd  over  hele  Landet  om  Sandheden, 
som  har  bragt  hende  saa  mange  lykkelige  Timer. 

Præsident  og  Søster  Petersens  Børn,  Lillian  og  Le  Moyne, 
har  trofast  fulgt  deres  Forældre,  hvad  de  ogsaa  trygt  har 
kunnet.  De  kan  med  Nephi  sige:  »Jeg  var  født  af  retskafne 
Forældre.«  Søster  Lillian  har  taget  aktiv  Del  i  Primary- 
arbejdet,  hvor  hun  med  usvækket  Interesse  har  taget  sig 
af  Børnene.  —  Le  Moyne  har  haft  den  Glæde  at  blive  kaldt 
paa  Mission  og  har  som  Missionær  udført  et  godt  Stykke 
Arbejde. 

Missionærer,  Søskende  og  Venner  i  Missionen  har  glædet 
sig  ved  Præsident  Petersen  og  Families  Ophold  her  i  Dan- 
mark. Vi  nedbeder  Herrens  rigeste  Velsignelser  over  dem, 
maa  de  faa  en  god  Rejse  hjem  over  Hav  og  Land.  Maa 
Fred  og  Lykke  fremdeles  være  deres  Lod  i  Livet  er  vort 
oprigtige  Ønske. 

Gud  vær  med  Eder. 

o.  b.  w. 


Lyset  skinner  i  Mørket  og  Mørket 
begriber  det  ikke 

af  Figat   H.   Breum. 


Naar  Ældsterne  fra  Jesu  Kristi  Kirke  af  Sidste  Dages 
Hellige  barrer  deres  Vidnesbyrd  til  Verden,  at  Gud  har  gen- 
oprettet sit  Rige  paa  Jorden  for  aldrig  mere  at  borttage 
det  igen,  bliver  de  som  oftest  anset  som  Fanatikere,  der 
ikke  ved,  hvad  de  taler  om.  Verden  tror,  at  det  er  umuligt, 
for  noget  Menneske  at  kende  Ting,  som  den  ikke  kender. 

Historien  giver  mange  og  gentagne  Beviser  paa,  at  Mænd 
til  forskellige  Tider  har  frembragt  Ting  paa  det  videnska- 
belige Omraade,  som  paa  den  Tid  blev  anset  som  utrolige, 
men  som  i  Tidens  Løb  er  blevet  anerkendt  som  Kends- 
gerninger, og  som  de  kommende  Slægter  ligeledes  vil  aner- 
kende, medens  de,  som  var  Modstandere  af  disse  Ting,  vil 
have  deres  Navne  nedskrevne  i  Historiens  Bøger  som  fana- 
tiske Sværmere,  der  uden  fornuftig  Undersøgelse  straks 
angreb  de  frembragte  Paastande.  De  synes,  at  Verden  end- 
nu forbliver  i  den  samme  Blindhed  som  deres  Forfædre, 
der  forfulgte  og  myrdede  Profeter  og  Apostle. 

Jeg  kunde  nævne  mange  Videnskabsmamd,  som  har  for- 
staaet  at  udnytte  Naturkræfterne  og  gøre  store  Opfindelser, 

der  har  sat  os  i  Stand  til  at  krydse  de  store  Oceaner  paa 
faa  Dage,  Nyheder  sendes  med  Lynets  Fart  fra  Land  til 
Land.  Folk  kan  tale  og  samtidig  se  hinanden  over  uende- 
lige Strækninger.  Alle  disse  Ting  var  en  Gang  i  Mørke. 

Ideer,  som  Videnskabsmænd  gav  ud  til  Verden,  blev  an- 
set som  taabelige  og  umulige,  og  straks  bekæmpet  paa  det 
kraftigste,  fordi  Modstanderne  ansaa  disse  Mænd  for  Fa- 
natikere, men  maaske  mest  fordi  de  saa  deres  egne  Teorier 
afslørede  som  Usandheder  og  tilintetgjorte. 

Det  er  ikke  muligt  for  en  blind  at  bedømme  Farver. 
Han  kan  ikke  se,  at  en  seende  kan  se,  medens  den  seende 
straks  kan  fortælle,  at  den  blinde  er  i  Mørke.  Saaledes  er 
det  med  os.  Vi  ved,  at  vi  har  modtaget  den  kostelige  Perle, 
at  vort  Øje  kan  se  Evangeliets  underfulde  Lys,  som  over- 
gaar  ethvert  andet  Lys,  der  findes  i  Verden,  og  vi  siger 
med  den  blinde,  der  blev  helbredet:  »Dette  ved  vi,  at  uag- 
tet vi  før  var  blinde,  saa  kan  vi  nu  se.« 


Til 

Erindring 

om 

Elias 

Mission 

af 

afdøde  Ældste 

James   H.   A 

ndersen, 

Salt 

Lake 

City. 

Oversat 

af  Ældste 

Morten  A.  C. 

Nicolaysen, 

Salt 

Lake 

City.  - 

Engles  Mission  førend  Kristi  andet  Komme  og  Jesu  specielle 
Sendebud  for  Israels  Pagts  Genoprettelse. 

Vi  har  den  Lykke  at  være  Medlemmer  af  Jesu  Kristi 
Kirke  af  Sidste  Dages  Hellige.  Denne  Organisation  udfører 
et  meget  udstrakt  Missionsarbejde.  Den  staar  forrest  i 
Rækken  med  Hensyn  til  Antallet  af  Missionærer,  som  er 
engageret  i  denne  specielle  Tjeneste  og  dens  udstrakte 
Virkefelt;  men  dette  specielle  Missionsarbejde  og  det  store 
Antal  af  Kirkens  Medlemmer,  som  tager  Del  deri,  angaar  i 
Særdeleshed  Virksomheden  i  Herrens  Templer,  bygget  i 
denne  evangeliske  Uddeling.  Dette  Arbejde  omfatter  ikke 
alene  Velsignelser  for  os  i  denne  dødelige  Prøvetilstand, 
men  for  Millioner  efter  Millioner  af  Guds  Børn,  som  er 
passeret  ind  til  Aandernes  Verden  uden  Anledning  til  at 
lære  om  Jesu  Kristi  Aabenbaring  i  denne  Tidsalder,  førend 
Herrens  forfærdelige  Dag  kommer  i  Verdenshistorien. 

Vor  Kirkeorganisation  er  nu  den  eneste  paa  Jorden,  der 
anerkender,  hvor  nødvendigt  det  er  at  lade  vor  himmelske 
Faders  Børn  forstaa,  at  det  er  en  Fylde  af  Evangeliets  Or- 
dinancer  og  det  tilsvarende  Ansvar  at  leve  som  Guds  Hel- 

lige,  som  vil  bringe  os  ind  til  Guds  Hvile«,  denne  Betyd- 
ning af  Ordet  er  præciseret  i  det  24de  Vers  af  det  84de 
Kap.  af  Pagtens  Bog,  og  denne  Aabenbaring  blev  givet  til 
Profeten  Joseph  Smith  i  1832. 

Disse  Ordinancers  Fylde  eller  Helhed  er  nærmere  be- 
stemt i  de  hellige  Tempel  Ceremonier,  fredet  og  indviet 
mod  Verdens  Indblanding.  Denne  Fylde  er  indenfor  Præ- 
cisionen af  den  guddommelige  Plan,  fremkaldt  af  Apostelen 
St.  Paul,  da  han  skrev:  »Jeg  skammer  mig  ikke  ved  Kristi 
Evangelium,  thi  det  er  en  Guds  Kraft  til  Frelse  for  hver 
den,  som  tror.«  (Romerbrevet  1:16).  Disse  Ordinancer  er 
ogsaa  indenfor  den  guddommelige  Plan,  lovet  i  Aabenba- 
ringen  til  Profeten  Malachias:  »Se,  jeg  sender  min  Engel, 
at  han  skal  berede  (ved  Evangeliet)  Vejen  for  mit  Ansigt, 
og  i  et  Nu  kommer  til  sit  Tempel  den  Herre  (Kristus)  som 
I  søge,  og  Pagtens  (Israels  Pagts)  Sendebud,  som  I  have 
Lyst  til,  se  han  kommer,  siger  den  Herre  Zebaoth.«  Dette 
er  Profetien  fra  Malachias,  3die  Kap.,  1ste  V.,  medens  de 
forklarende  Ord  i  Parantes  er  af  Nedskriveren.  Dette 
pludselige  Komme  af  Herren  i  »et  Nu«  til  sit  Tempel  fandt 
Sted  i  Kirtland  Tempel  den  3die  April  1836,  for  hundrede 
Aar  siden.  Englene  eller  Sendebudene,  som  blev  sendt  med 
Evangeliet,  ogsaa  Autoritet,  for  at  »berede  Vejen«  var  En- 
gelen Moroni,  Johannes  den  Døber  (ifølge  Matthæus  10. 
Kap.  10.  V.,  kommer  tilbage  fra  Paradiset  med  den  samme 
Mission)  og  de  præsiderende  Apostle  i  den  første  kristelige 
Husholdning,  Peter,  Jakob  og  Johannes  samt  Israels  Pagts 
specielle  Sendebud,  Moses,  Elisa  og  Elias,  som  fremstod  og 
gav  sig  til  Kende  i  det  samme  Tempel,  samme  Dag,  lige 
efter  at  den  Herre  Jesus  Kristus  havde  trukket  sig  tilbage. 
(Pagtens  Bog,  27de  Kap.  og  110de  og  109de  Kap.). 

Denne  Kirke,  af  hvilken  vi  er  Medlemmer,  er  ogsaa  nu 
den  eneste  Organisation  blandt  Menneskene,  som  forkyn- 
der Opfyldelsen  af  det  profetiske  Ord,  allerede  fremhævet, 
og  som  administrerer  og  forretter  i  Evangeliets  Ordinan- 
cers Fylde  baade  for  de  Levende  og  de  Afdødes  Aander, 
der  er  gaaet  hinsides.  Dette  er  i  Sandhed  en  forbavsende 
og  overvældende  Paaberaabelse  fra  vor  Side,  et  underfuldt 
Værk  og  et  Under  i  Tankerne  hos  alle  dem,  som  giver 
Sagen  en  alvorlig  Opmærksomhed  og  Betragtning.  Og  dog 
er  hele  denne  Virksomhed  fuldtud  bekræftet  og  stadfæstet 
i  Vidnesbyrdene  fra  de  fuldbyrdede  Begivenheder  i  det  sid- 
ste Aarhundrede. 

Endvidere:  Det  er  tydeligt,  at  Gud  i  Forkundskaben  af 
hans  Planer  og  om  Efterfølgelsen  og  Udviklingen  af  de 
forskellige  evangeliske  Uddelinger  siden  Fader  Adams  Dage 
har   forudsagt  denne  overordentlig  vigtige   Begivenhed   for 

denne  Tidsalder,  i  hvilken  vi  har  det  Privilegium  at  leve 
og  handle.  For  omtrent  treogtyve  Aarhundreder  siden  blev 
denne  guddommelige  Profeti  fremsat,  som  den  findes  op- 
tegnet i  det  fjerde  Kap.  af  Profeten  Malachias:  »Se,  jeg 
sender  Eder  Elias,  Profeten,  førend  Herrens  Dag,  den  store 
og  forfærdelige,  kommer.  Og  han  skal  vende  Fædrenes 
Hjerter  til  Børnene,  og  Børnenes  Hjerter  til  deres  Fædre, 
at  jeg  ikke  skal  komme  og  slaa  Jorden  med  en  Forban- 
delse.« 

I  Betragtning  af  alle  de  Forandringer,  Forstyrrelser  og 
Fremskridt,  enten  paa  det  kirkelige,  politiske  eller  andre 
Omraader,  som  har  fundet  Sted  blandt  Jordens  Indbyggere, 
saa  har  der  fra  det  Tidspunkt  Profeten  Malachias  fremsatte 
dette  Budskab  og  til  Aabningen  af  det  nittende  Aarhundre. 
de,  absolut  aldrig  været  et  Tidspunkt  i  Verdenshistorien,  og 
hvilken  man  bevislig  kunde  pege  paa,  som  kan  siges  at 
være  en  Parallel  til  Herrens  store  og  forfærdelige  Dag  og 
Profeten  Elias'  Komme  for  at  drage  en  nulevende  Slægts 
Hjerter  til  en  forgangen  eller  en  forgangen  til  en  frem- 
tidig som  skildret  i  denne  Profeti.  Det  samme  kan  siges 
med  historisk  Paaviselighed  om  Herrens  optegnede  Profeti, 
hvori  han  siges  at  ville  komme  til  sit  Tempel  med  sin  Pagts 
Sendebud  eller  Engle.  I  og  for  sig  staar  Profetien  som  et 
unægtelig  Bevis  paa,  at  ingen  parallel  Tilstand  med  Profe- 
liens Indhold  har  fundet  Sted  op  til  denne  Tid  i  1836,  hvor 
vi  finder  dens  Opfyldelse.  Ved  Aabningen  af  det  nittende 
Aarhunrede  var  et  profetiske  Ords  Opfyldelse  endnu  for- 
beholdt Fremtiden  -  -  et  Faktum,  som  er  klart  og  villigt 
indrømmet  i  den  hebræiske  og  kristelige  Verden  og  fra  an- 
dre Hold,  hvor  man  beskæftiger  sig  med  det  Gamle  Testa- 
mente. Dens  Opfyldelse  var  derfor  endnu  et  Fremtidshaab 
hos  de  Troende  paa  det  profetiske  Ord. 

Profeten  Elias  kommer  tilstede. 

Tiderne  gik,  og  Aarene  drog  nær,  da  »Nationernes  (»Hed- 
ningernes«) Fylde  eller  fulde  Antal  beskikkede  Aar  vilde 
modnes«.  Ved  Aabningen  af  det  nittende  Aarhundrede  fød- 
les  en  Dreng,  som  var  af  Israels  eller  Ephraims  Nations 
Afstamning,  ligesom  denne  er  forskellig  fra  Fortidens  Juda 
Nation.  Denne  Dreng  var  Joseph  Smith,  kaldet  af  den  op- 
standne Kristus  til  at  være  en  Guds  Profet,  og  at  staa  som 
en  Leder  for  de  Sidste  Dages  Uddeling  af  Evangeliet. 

Efter  indtrængende  Bøn  til  Herren  modtog  han  i  sin 
pure  Ungdom  en  Aabenbaring  af  Jesus  af  Nazareth,  Guds 
Søn,  den  opstandne  Frelser. 

Mere  end  tre  Aar  senere  fra  dette  Tidspunkt  i  September 
1823  modtog  han  en  anden  guddommelig  Tilkendegivelse 

af  det  himmelske  Sendebud,  Moroni,  som  i  det  fjerde  Aar- 
hundredc  eller  Kristus  levede  blandt  Folket  paa  det  ame- 
rikanske Kontinent,  og  som  meddelte  ham,  at  der  var  en 
Bog,  skrevet  paa  Guldplader,  som  indeholdt  en  Beretning 
om  Oldtidsfolket  i  Amerika.  Moroni  forkyndte,  at  »Natio- 
nernes hele  Antal  beskikkede  Aar  snart  vilde  fuldkommes«; 
ligeledes  Profetien  i  Malachias  Optegnelse  om  Profeten 
Elias  Komme.  Det  var  den  første  Forkyndelse  til  Menneske- 
slægten om  Elias'  nærforestaaendc  Genkomst.  Det  var  om 
den  store  Profet  fra  Oldtiden  i  Israels  Nation.  Hans  vigtige 
Mission  finder  vi  omtalt  i  1ste  Kongernes  Bog  fra  det  1ste 
til  2det  Kap.,  9de  og  10de  Kap.  og  senere  i  det  Ny  Testa- 
mente i  Matt.  17de  Kap.,  Mark.  9de  og  Lukas  9de  Kap.  - 
I  den  ovennævnte  forkyndte  og  stedfundne  Begivenhed  er- 
klærede Engelen  Moroni  om  Profeten  Elias: 

„Jeg  Herren  vil  aabenbare  Præstedømmet  til  dig  ved 
Profeten  Elias  Haand  førend  Herrens  den  store  og  for- 
færdelige Dag  kommer.  Og  han  skal  bibringe  Fædrenes 
Forjættelser  til  Børnenes  Hjerter,  og  Børnenes  Hjerter 
skal  bøje  sig  mod  deres  Fædre  Huls  dette  ikke  opfyldes, 
vil  den  hele  Jord  blive  lagt  øde  ved  Herrens  Tilkomme/se". 

Dette  Budskab  præsenterede  en  god  Grund,  hvorfor  Løf- 
terne, som  blev  givet  til  Fædrene,  skulde  bibringes  eller  in- 
spirere Børnenes  Følelser,  da  det  gjaldt  om  for  dem  selv  at 
erholde  en  Opfyldelse  af  de  dyrebare  Forjættelser,  som  var 
lovet  deres  Forfædre  blandt  Efterkommerne  af  det  ad- 
spredte Israel  i  Nationerne  saavel  som  til  de  tidlige  Patri- 
arker af  Guds  Pagts  Folkerace,  som  tilhørte  den  specielle 
Slægtslinie,  til  hvem  Haabet  blev  skænket  om  de  guddom- 
melige Løfters  Opfyldelse.  En  af  disse  Forjættelser  gik  ud 
paa,  at  i  Pagtens  Folk,  som  sprang  fra  disse  tidlige  Patri- 
arker, skulde  alle  Jordens  Slægter  velsignes.  I  og  for  sig 
indbefattede  dette  ene  Løfte  ikke  alene  de  Sidste-Dages 
Slægt  endnu  i  sin  jordiske  dødelige  Tilstand,  men  ogsaa 
Slægterne,  som  var  vandret  ind  i  Aandernes  Verden;  og 
uden  at  indbefatte  begge  kunde  Velsignelsen  ikke  blive  til- 
fulde realiseret.  Elias'  Komme  med  alle  dens  Gaver,  Kræfter 
og  Velsignelser  skete,  som  allerede  fremhævet,  den  3die 
April  1836.  Paa  denne  Maade  blev  Helheden  eller  Fylden 
i  Evangeliets  Ordinancer  overladt  den  nylig  organiserede 
Kirke,  og  som  vi  finder  dem  udført  i  vore  Templer  i  Dag. 

En  ildevarslende  Forbandelse  over  Jorden. 

Lad  os  gøre  et  Tilbageblik  i  Sammenligning  med  de  nu- 
værende Tilstande.  Medens  Verdens  materielle  Sager  haster 

afsted,  saa  vilde  den  afknappede  Tid  og  Tidens  Koncentre- 
ring om  Guds  Sag,  som  er  givet  tilkende  ved  denne  Aaben- 
baring,  være  umulig  at  fatte  for  det  almindelige  Sind  for 
Hundrede  Aar  siden.  Folk  hverken  lever  eller  tænker  paa 
den  samme  Maade  som  Menneskene  tænkte  og  levede  for 
blot  en  30 — 40  Aar  siden.  Da  de  første  Pionerer  kom  til 
disse  Bjergegne  med  deres  Oksespænd,  saa  var  den  hur- 
tigste Tid  hundrede  Dage  en  saadan  Tur  fra  Atlanterhavs- 
kysten til  Pacifikkysten  kunde  gøres.  Nu  kan  man  foretage 
den  samme  Tur  i  Flyvemaskine  paa  mindre  end  ti  Timer. 
-  Jernbanctrafiken  fuldendte  Rejsen  paa  mindre  end  fem 
Dage.  I  1841  foretog  mine  Bedsteforældre  den  hurtigste 
Sørejse  med  Sejlskib  fra  Liverpool  til  New  York  i  tredive 
Dage.  Nu  kan  store  moderne  Dampskibe  foretage  Sørejsen 
paa  fire  Dage.  Videnskab,  Opfindelser  og  Opdagelser  har 
bragt  saa  mange  og  vigtige  Ting  for  Dagen,  at  de  truer 
selve  Civilisationens  Organisme  med  Undergang.  Tysklands 
Luftminister,  General  Herman  Wilhelm  Goering,  udtalte 
offentlig  i  Berlin,  idet  han  henviste  til  fjendtlige  Anven- 
delser af  disse  Opfindelser  og  Opdagelser:  »Dersom  Krig 
skulde  begynde  i  Dag,  saa  vilde  den  europæiske  Civilisation 
forgaa  i  en  almindelig  Blodstrøm.«  Der  er  i  Sandhed  et  paa- 
trængende Krav  for  Elias'  Mission  baade  i  denne  dødelige 
og  den  hinsidige  Aandeverden  med  Forfædrenes  Forvent- 
ninger dertil  for  at  bevare  den  nuværende  Menneskehed  fra 
en  fuldstændig  Ødelæggelse. 

Endvidere,  i  hine  Dage  varede  det  Uger  for  et  Brev  at 
blive  befordret  fra  Chicago  eller  St.  Louis  til  New  York. 
Nu  tilbagelægges  den  samme  Afstand  i  et  Nu  af  den  men- 
neskelig Stemme  over  Radioen,  og  Budskaber  fører  til  den 
anden  Side  af  Jorden,  eller  de  kan  komme  fra  Byrd  Eks- 
peditionen ved  Sydpolen  i  næsten  samme  Øjeblik,  de  er 
udtalt.  Nulevende  Mennesker  udførte  som  Drenge  deres 
Hjemmestudier  om  Aftenen  ved  et  flimrende  Tællelys.  De 
samme  Mennesker  behøver  nu  blot  at  trykke  paa  en  Knap 
og  Dagslysets  Klarhed  falder  over  vore  Værelser  og  op- 
lyser vore  Gader.  I  den  nuværende  unge  Slægt  har  vi  Privi- 
legiet af  Automobilens  og  Flyvemaskinens  Ankomst,  den 
traadløse  Telegrafi,  Undervandsbaaden,  Radioen,  den  al- 
mindelige Brug  af  Elektricitet  i  Hjemmene,  Fabrikernc  og 
de  offentlige  Bygninger.  Vi  har  det  bekvemt,  hyggeligt  og 
sanitært  med  Central-Fyrsted-,  Varme-  og  Vandrørlednin- 
ger i  vore  Hjem  i  Forbindelse  med  Kloaksystemet. 

Den  Verden,  i  hvilken  vi  lever  med  disse  og  et  Tusinde 
andre  Ting  har  gjort  den  aldeles  forskellig  fra  den,  i  hvil- 
ken vore  Bedsteforældre  levede.  Oksespændet  og  Hestekøre- 
tøjet er  næsten  bleven  en  middelalderlig  Kuriositet,  og  det 

i  Løbet. af  faa  Aaf.  Hele  Jordens  Overflade  er  blevet  for- 
andret. Og  dog  er  det  ikke  alt  sammen  paa  den  indre  men- 
neskelige Forbedrings  Konto.  Side  om  Side  med  Opfindelse 
og  Opdagelse  af  nye  Ting  for  al  hjælpe  Menneskeslægten, 
slaar  Videnskabsmanden,  som  giver  os  Krigsgalskabcns  og 
Odela'ggelsens  Instrumenter.  I  Forbindelse  med  Dødsvaaben 
af  nogle  ældre  Aargangc  saa  brnges  nu  tillige  Giftgassen 
og   T.N.T.    (Eksplosivstoffet). 

(Fortsættes). 


Fra  Missionsmarken. 


Forflyttelser. 
Følgende  Missionærer  er  blevet  forflyttet:  Lewis  Sten  Chri- 
stensen fra  Aalborg  til  Slagelse,  Royce  Hansen  fra  Slagelse  til 
Aalborg,  Orville  F.  Nielsen  fra  Aalborg  til  Aarhus,  Lester  Skeem 
fra  København  til  Randers  og  Earl  E.  Olsen  fra  Aarhus  til  Ran- 
ders. 

KØBENHAVN:  Den  12.  September  1937  blev  Ruth  Hentzen  Jen- 
sen døbt  af  Ældste  Le  Moyne  Petersen.  —  Den  18.  September 
1937   døbtes   Bjørne   Hansen   af  Ældste   Geo   Forrest  Thompson. 

Den  2.  September  1937  blev  Poul  Sidenius,  Edith  Arup  Busch 
Sidenius  og  Jonna  Sidenius  døbt  af  Ældste  Ralph  Christian 
Berthelsen. 

Vi  byder  disse  Søskende  hjertelig  velkommen  i   Kirken. 

AARHUS:  Den  5.  September  1937  blev  Ritta  Mathiasen  døbt  af 
B.  Marion  Thompson,  Ingrid  Dorthea  Rasmussen  Mathiasen  og 
John  Walther  Mathiasen  af  Tafton  C.  Owen  samt  Anders  Ma- 
thiasen af  B.  Marion  Thompson. 

Ogsaa  disse  Søskende  ønskes  hjertelig  til  Lykke. 

